[{"text_idx": "#000005", "text": "Aphex Twin o Gernyw oedd yr artist. Dros gyrfa o fwy na dau ddegawd mae fe wedi creu caneuon cyflym a swnllyd, caneuon hyfryd, rhai heb unrhyw guriad a llawer iawn rhyngddynt."}, {"text_idx": "#000006", "text": "Mae\u2019r albwm newydd Syro ganddo fe yn wahanol eto. Mae\u2019r cynhyrchiad yn fwy manwl nag erioed ac yn ddawnsiadwy iawn. Efallai taw hwn yw\u2019r albwm mwyaf dawnsiadwy gan Richard D. James achos mae\u2019r curiadau mor quantised. Dw i\u2019n hoff iawn o\u2019r albwm sy\u2019n gydblethu elfennau o re\u0302v gyda syntheseiddwyr p-funk, e.e. ar draciau fel syro u473t8+e [piezoluminescence mix]."}, {"text_idx": "#000008", "text": "Mae\u2019r pecyn a dyluniad gan The Designers Republic ar gyfer Syro yn addas iawn. Dw i wedi buddsoddi yn y record finyl ac mae\u2019r clawr yn rhestru dwsinau o gostau, e.e."}, {"text_idx": "#000009", "text": "Shop displays at indie and chain stores in Australia.....\u00a30.00338"}, {"text_idx": "#000010", "text": "Mae\u2019r rhestr yn cynnwys pob un cost fesul record. Yn llythrennol gallech chi weld yr union costau sydd wedi mynd tuag at eich cynnyrch ac mae\u2019r eitem ei hun yn edrych fel derbynneb enfawr."}, {"text_idx": "#000011", "text": "Ond nid 26 Mixes For Cash ydy hwn, nid dyna yw\u2019r pwynt. Mae llawer mwy i gerddoriaeth y boi na chynnyrch masnachol ond dw i\u2019n cael yr argraff bod e uwchben yr holl beth, yn dadansoddi\u2019r diwydiant recordiau a\u2019r cymhlethdod wrth gyrraedd unrhyw berthynas gyda\u2019r gwrandawr. Dyna pam mae\u2019r pecyn a\u2019r dyluniad mor addas."}, {"text_idx": "#000012", "text": "Er bod 13 mlynedd wedi mynd ers Drukqs, ei albwm stiwdio diwethaf fel Aphex Twin, mae fe wedi defnyddio\u2019r enw The Tuss yn y cyfamser i ryddhau albwm ac EP. Fel mae\u2019n digwydd mae\u2019r deunydd Syro yn debyg iawn i\u2019r jams disgo a ddarparwyd gan The Tuss."}, {"text_idx": "#000013", "text": "Yn amlwg fel golygydd o\u2019i waith ei hun mae fe wedi bod yn canolbwyntio ar Syro. Mae \u2018na peryg bod yr albwm mor gyson mae\u2019n llifo heibio heb i ti sylweddoli. Mae\u2019r traciau bron i gyd yn jams o\u0302l-re\u0302v ar gyfer y clwb. Mae llawer o amrywiaeth yn y seiniau trwy\u2019r albwm, peidiwch a\u0302\u2019m camddeall i. Ond mae\u2019r amrywiaeth hollol radical a\u2019r agwedd chwaraeus a fu wedi mynd. Does dim byd heriol yn yr albwm yma ac yn sicr, dim amrydedd. Mae\u2019r dderbynneb ar y clawr yn rhoi\u2019r BPMs, y cyfrif curiadau fesul munud, ar bwys pob teitl rhag ofn bod DJ eisiau eu ffitio mewn set. Peth braf ydy albwm mor hygyrch \u2013 gall chwarae\u2019r rhan fwyaf ohono fe yn Pier Pressure neu\u2019r Greeks yn ogystal a\u0302\u2019r Full Moon. Yr unig eithriad i\u2019r gyfres o jams ydy\u2019r ga\u0302n olaf Aisatsana, tiwn piano Erik Satieaidd sy\u2019n atgoffa fi o\u2019r alawon pruddglwyfus ar Drukqs."}, {"text_idx": "#000014", "text": "Fel ffan, I Care Because You Do o 1995 yw fy hoff albwm ganddo fe o hyd (ac byddwn i\u2019n annog unrhyw un sydd ddim yn gyfarwydd i ddechrau yna). Er bod darnau o\u2019r hen gampwaith yn digon hyfryd i ddefnyddio mewn seremoni priodas neu babell tsilo-mas heddiw, nid fi yw\u2019r math o ffan i ofyn am yr un albwm eto ac eto. Dw i jyst eisiau teimlo rhywbeth. Dyna sydd ar goll wrth wrando ar Syro, mae hi\u2019n gerddoriaeth i\u2019r meddwl a\u2019r traed yn hytrach na\u2019r galon. Braindance os liciwch chi."}, {"text_idx": "#000016", "text": "Wedi dweud hyn i gyd mae\u2019r Aphex Twin yn creu caneuon am yr hir dymor. Dw i ddim wedi cael digon o\u2019r albwm trawiadol yma o bell ffordd. Mae hi\u2019n digon bosib y bydd fy marn i yn newid."}, {"text_idx": "#000019", "text": "Yn y bo\u0302n mae\u2019r term \u2018electronica\u2019 yn cyfeirio at unrhyw gerddoriaeth sydd wedi cael ei gynhyrchu trwy gyfrwng electroneg. Yn o\u0302l yn y 1950au a\u2019r 1960au roedd cyfansoddwyr fel Karlheinz Stockhausen a Iannis Xenakis yn gwthio\u2019r amlen gyda\u2019u harbrofion mewn musique concrete gan ddefnyddio cyfarpar electroneg gynnar a chwarae o gwmpas efo peiriannau recordio a tha\u0302p magnetig (mae\u2019r box set \u2018Ohm: The Early Gurus of Electronic Music\u2019 yn gyflwyniad da)."}, {"text_idx": "#000020", "text": "Dechreuodd fy niddordeb i mewn electronica ar ddechrau\u2019r nawdegau. Ro\u2019n i\u2019n ddigon lwcus byw yng Nghaeredin yr un pryd a dechreuad dau glwb dylanwadol o\u2019r enw Pure a Sativa, oedd yn chwarae cerddoriaeth electroneg danddaearol arallfydol ac yn rhoi mlaen artistiaid a DJs fel Derrick May (o Detroit, y dyn a dyfeisiodd y term \u2018techno\u2019), Orbital (o Lundain), a Neil Landstrumm (o Gaeredin)."}, {"text_idx": "#000021", "text": "Er bod y term electronica erbyn hyn yn gysylltiadol a cherddoriaeth sy\u2019n addas ar gyfer gwrando adra yn y ty (yn aml gyda sbliff mawr mewn un llaw, neu yn chwarae yn y cefndir yn ystod dinner party), NID dyma yw fy nealltwriaeth i o\u2019r term. Be o\u2019n i\u2019n hoffi, a be dwi dal yn hoffi, am electronica yw\u2019r ffaith ei fod o\u2019n gallu bod yn nifer o bethau hollol wahanol \u2013 bron iawn gellir disgrifio electronica fel anti-genre. Cerddoriaeth i ddawnsio iddo fo, cerddoriaeth weird, cerddoriaeth ddistaw chillout, cerddoriaeth swnllyd a gyflym, cerddoriaeth glasurol \u2013 mae\u2019r genre yn eang ac yn unigryw."}, {"text_idx": "#000022", "text": "Dros yr ugain mlynedd ddiwetha\u2019 mae ton ar o\u0302l ton o gynhyrchwyr newydd wedi cario mlaen gwthio\u2019r ffiniau, gan greu cannoedd o sub-genres gwahanol \u2013 ond electronica ydy o i gyd i mi yn y diwedd."}, {"text_idx": "#000023", "text": "Isod dwi wedi rhestru un record o bob un o\u2019r ugain mlynedd diwetha\u2019. Mae\u2019r synau yn amrywio o tecno pur i ambient i electronica clasurol i proto drwm a bas i disco i hip hop offerynnol i dubstep. Yn ogystal, yn y ddau neu tair blynedd cyn y nawdegau fe ryddhawyd trwch o recordiau anhygoel oedd amlwg yn ddylanwadol ar be ddaeth ar o\u0302l hynny \u2013 yn aml yn hanu o Detroit neu Chicago \u2013 ac maen nhw\u2019n haeddu cariad yma hefyd: traciau fel \u2018Can You Feel It\u2019 gan Mr Fingers (1987), \u2018Morning After\u2019 gan Fallout (1988), \u2018Voodoo Ray\u2019 gan A Guy Called Gerald (1988), \u2018Nude Photo\u2019 gan Derrick May/Rhythim Is Rhythim (1987), a \u2018Move Your Body\u2019 gan Marshall Jefferson (1989)."}, {"text_idx": "#000024", "text": "Campwaith y band o Fanceinion a oedd yn hynod o ddylanwadol ar ddiwedd yr wythdegau, cyn iddynt golli eu mojo a chynhyrchu nifer o albyms masnachol isel eu safon. Yn o\u0302l y son, Gerald Simpson (aka A Guy Called Gerald, a gynhyrchodd y trac chwedlonol \u2018Voodoo Ray\u2019 ac un o\u2019r albyms drum n bass gynta \u2018Black Secret Tecnology\u2019) oedd genius 808 State a fo hefyd oedd yn gyfrifol am sgrifennu\u2019r trac hon."}, {"text_idx": "#000025", "text": "Un o recordiau gynta y label electronica chwedlonol Warp, un o\u2019r tracs \u2018bleep tecno\u2019 gynta, a\u2019r record gynta electroneg i mi frynu. Mae\u2019r trac hon yn hynod o syml ond effeithiol iawn. Gweler hefyd yr albym \u2018Frequencies\u2019 o 1991."}, {"text_idx": "#000027", "text": "Un o fy hoff albyms erioed. Y chwedl yw bod Richard James wedi recordio\u2019r caneuon hyn ar da\u0302p rhad, ac mai dyna\u2019r unig gopi oedd wedi goroesi \u2013 y canlyniad yw swn/mix iffy iawn ar adegau (mae\u2019n anodd iawn gwrando ar hwn yn y car!). Ond mae\u2019r gerddoriaeth yn hollol anhygoel o\u2019r dechrau i\u2019r diwedd."}, {"text_idx": "#000029", "text": "Yn ystod y nawdegau cynnar fe dorrodd nifer o fandiau electroneg trwodd i\u2019r siartiau \u2013 artistiaid fel The Prodigy a\u2019r Chemical Brothers. Orbital oedd un o\u2019r unig rhai ymysg y criw yma i gadw eu swn yn bur, gan ryddhau The Green Album yn 1991 a\u2019r Brown Album yn 1993. Cerddoriaeth hudol a gynnes iawn."}, {"text_idx": "#000030", "text": "Er bod swn yr albym hon wedi dyddio rhywfaint dros y blynyddoedd (gyda rhai darnau\u2019n swnio\u2019n borderline cheesy ar adegau) mae hwn dal yn golosus o gasgliad ym modd \u2018ambient\u2019 clasurol y nawdegau, gyda dylanwad cryf Brian Eno i\u2019w glywed."}, {"text_idx": "#000040", "text": "Dyna ddigon o\u2019r disco! Fe ddyfeisiwyd y term \u2018nyts\u2019 yn arbennig ar gyfer cerddoriaeth Shitmat aka Henry Collins. Mae\u2019n uffernol o blentynnaidd, mae\u2019n llwyth o hwyl, ac mae\u2019n codi braw arna i. Mae\u2019r albym \u2018Full English Breakfest\u2019 hefyd yn cosi fy ffansi o bryd i bryd."}, {"text_idx": "#000041", "text": "Richard (D) James aka Aphex Twin eto, un o artistiaid electronica mwya dyfeisgar a dylanwadol yr ugain mlynedd diwetha. Ar o\u0302l saib, a nifer o albyms oedd yn llai nag athrylith, fe ddaeth yn o\u0302l gyda\u2019r gyfres anferthol hwn o 11 EPs (41 trac) a\u2019u rhyddhawyd yn ystod 2005. Mae\u2019r swn yn acid, ond hefyd yn electronica pur."}, {"text_idx": "#000042", "text": "Yr albym hip hop electronica gorau ers degawd (ers \u2018Endtroducing\u2019). Roedd James Yancey wedi bod yn cynhyrchu hip hop amgen ers blynyddoedd maith, ond hon oedd yr albym lle daeth popeth at ei gilydd mewn ffordd anferthol, hynod o emosiynol."}, {"text_idx": "#000044", "text": "A jyst er mwyn dangos mae nid yn unig y to ifanc sy\u2019n gallu gwthio swn electronica ymlaen, dyma hen rech o\u2019r Almaen a ddaeth \u2018no\u0302l ar o\u0302l saib hir efo\u2019r albym anhygoel hon. Ffaith \u2013 clawr y record hon yw\u2019r clawr gorau erioed yn holl hanes cerddoriaeth."}, {"text_idx": "#000046", "text": "Un o brif chwaraewyr y si\u0302n dubstep, er nad yw\u2019n cynhyrchu \u2018dubstep\u2019 o gwbl i ddeud y gwir \u2013 eto, cerddoriaeth \u2018house\u2019 yw hwn ond trwy ffilter tecnoaidd, dubby, trwm."}, {"text_idx": "#000059", "text": "Dinas y digwyddiadau - dinas di enaid"}, {"text_idx": "#000060", "text": "Cynlluniau gwenwynig canol Caerdydd: mae dinas well yn bosibl"}]